Kul-huli ina foti won’de e eggo-eggo konuuji gonɗi mali ɗi haa teeŋti noon e so konuuji ɗiin ɓaditoyaade leyɗe daande maay atlantik, ɗuum ina waawi naworde toon kaɓe ɗe.
Sabu duuɓi keewɗi konuuji ɗi nana caraa e mali tee jam daňaaka heen, mali nani warondira e hoyre mum e dowu leňam-leňaagu, konu faranse kadi nani wara yimɓe ina yeddondiree ko waɗ-boniiɓe walla wonaa, suuɗiiɓe nani nbarda ɓesngu leydi sabu ina ɓadobdiri e konuuji ɗi – konuuji ɗi kadi ina mbarda won heen tuuma ina ngon’di e suuɗiiɓe ɓe.
Kala bone ɗe to iwri fof wooraaa ɓesnguuji mali ɗi, ɓe ndaňataa jam dowu ɓe ndaňataa jam lesu.
Ko ɗuum addi kul-huli e wiyeede konuuji ɗi ina njalta mali ko, so tawii konuuji ɗi tellitto to leyɗe daande maayo atlantik, ɗuum so reenaaki ko tooke tan ɓeydata, toon kadi na waawi wontude dingiral haɓre. Cikkataa tan ko jayngol ina ummoroo e koyɗe kunuuji ɗi faya e leyɗe ɗe, saɓu gila libi naataa fusaa leyɗe saahal lelaaki ɗaani.
Haɓaade ɓee suuɗiiɓe ko kaaldigal e lawƳude ɓerɗe ɗe, ɓe nganndinee ko ɓe ɓiɗɓe leyɗe ɗe yo ɓe ngar ɓe kaalda e fasiraaɓe maɓɓe baniraaɓe maɓɓe.
Miin kam sinno ko sago am konu ngonngu e mali duuɓi potɗi ni jaynge na ɓeydoo huɓɓude, so fellitii yaltude yaha hoota.
Aduna o fof renndina yimɓe jam-yamɓe ummiiɓe e dente aduna he fof ko wayi dental ONU – fedde ISLAAM aduna o, e IMAMEEƁE diina, kaaldigal udditee.
Tawde kure e conndi ňifaani ɗum duuɓi potɗi nii fof.
Kamɓe ardiiɓe leyɗe ɓe so afrik so orop ɓe pota e pewje pewjeteeɗe ɗe, walla nii hoɗduɓe e caɗe ɗe ɓe ɓura jogaade ɗowngo golle ɗe.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn